ตลาดหุ้นเอเชียแกว่งแคบภาคบ่าย ขณะนลท.จับตาถ้อยแถลงเยลเลน
ตลาดหุ้นเอเชียเคลื่อนไหวในกรอบแคบๆ ในการซื้อขายภาคบ่ายวันนี้ ขณะที่นักลงทุนรอดูการแถลงเรื่องแนวโน้มเศรษฐกิจของนางเจเน็ต เยลเลน ประธานธนาคารกลางสหรัฐ คืนนี้
2 ธ.ค. 2558

ตลาดหุ้นเอเชียเคลื่อนไหวในกรอบแคบๆ ในการซื้อขายภาคบ่ายวันนี้ ขณะที่นักลงทุนรอดูการแถลงเรื่องแนวโน้มเศรษฐกิจของนางเจเน็ต เยลเลน ประธานธนาคารกลางสหรัฐ คืนนี้
ดัชนี FBMKLCI ตลาดหุ้นมาเลเซียปิดภาคเช้าที่ 1,681.29 จุด ลดลง 1.08 จุด หรือ -0.06% ดัชนี HSI ตลาดหุ้นฮ่องกงปิดภาคเช้าที่ 22,441.55 จุด เพิ่มขึ้น 60.20 จุด หรือ +0.27%
สำหรับข้อมูลเศรษฐกิจที่ได้มีการเปิดเผยในวันนี้ ได้แก่ ผลิตภัณฑ์มวลรวมภายในประเทศของออสเตรเลียในไตรมาส 3 ซึ่งขยายตัว 0.9% เมื่อเทียบเป็นรายไตรมาส และขยายตัว 2.5% จากไตรมาส 2
ส่วนยอดขายรถยนต์ในญี่ปุ่นปรับตัวลงในเดือนพ.ย. เนื่องจากยอดขายรถยนต์เล็กยังคงลดลงอย่างต่อเนื่อง แม้ว่ายอดขายรถยนต์นั่งส่วนบุคคลจะฟื้นตัวขึ้นก็ตาม
ข้อมูลโดยสมาคมยานยนต์ขนาดเล็กและจักรยานยนต์และสมาคมตัวแทนจำหน่ายยานยนต์ญี่ปุ่นรายงานว่า ยอดขายรถยนต์ในเดือนพ.ย.ปรับตัวลง 6.6% เมื่อเทียบรายปี สู่ระดับ 388,817 คัน ซึ่งถือเป็นการลดลงติดต่อกันเป็นเดือนที่ 11
 
 